የአሜሪካ ምክር ቤት ፕሬዚዳንት የዶናልድ ትራምፕን አዲስ  የበጀትና  የግብር  ዕቅድ እንደሚያፀድቅ  ተገለጸ
የአሜሪካ ምክር ቤት ፕሬዚዳንት ዶናልድ ትራምፕ ያቀረቡትን አጠቃላይ በጀትና ግብርን የሚያበረታታ ዕቅዱን ምክር ቤቱ እንደሚያጸድቅ ተገለጸ ።    ፕሬዚዳንቱ ያለ ዴሞክራቶች ተሳታፊነት የግብር ህጉን በመለወጥና በመጪው ሐሙስ የቀጣዩ 2018 በጀት ዓመት ዕቅድን በማቅረብ በምክር ቤቱ እንደሚያፀድቁ ይጠበቃል ፡፡ የሪፐብሊካኑ ፓርቲ በቀጣይ 10 ዓመታት የፌደራል በጀት ጉድለትን ለመሸፈን የቀረበውን የ1ነጥብ5 ትሪሊዮን ዶላር በጀት ዕቅድ ያፀድቃል ተብሎም ነው የሚጠበቀው፡፡ይህንን አስመልክቶ የምክር ቤቱ የብዙሐን መሪ ሚሽ መኮኔል በአሜሪካ የሚኖሩ አንዳንድ ግለሰቦችና ቤተሰቦች የግብር ጫና ውስጥ እንደሚገቡና ኑሮን ለማሸነፍ እንደሚከብዳቸው ነው የተናገሩት፡፡ይህም ከአሜሪካ ህዝብ ለሚሰበሰብ ግብር ላይ የተወሰደ  የመጀመሪያዉ እርምጃ ነውም ያለዉ  ሚሽ መኮኔል ዝቅተኛ ገቢ ያላቸው የህብረተሰብ ክፍሎች ጥያቄ እንዲያነሱ ያደርገዋልም ብለዋል፡፡ቢሆንም ዲሞክራቶች የትራምፕን የግብር አስተዳደር ዕቅድ እንደሚቃወሙና በግለሰቦችና ነጋዴዎች ቃል የተገባው እስከ 6 ትሪሊዮን ዶላር ለመቀነስ እንደነበረ አውስተዋል፡፡ለዚህ መፍትሄውም በተወካዮች ምክር ቤት እንደገና ረቂቁቅ በጀቱን ማየት እንደሆነና ለዚህም ሪፐብሊካኖች ከሁለት ሳምንት በኋላ በእርምጃው ከስምምነት መድረስ እንዳለባቸው ነው የተናገሩት፡፡መኮኔል ሴኔቱ በቀጣይ ዓመት ከኢነርጂና ተፈጥሮ ሃብቶች ብቻ ከ1 ቢሊየን ዶላር በላይ ለማትረፍ ማቀዱንም ጠቅሰዋል፡፡100 መቀመጫዎች ካሉት ሴኔት 52 በመቶ የሚሆነውን የመተማመኛ ድምፅ ሪፐብሊካኑ ካላገኙም ለዳግም ምርጫ  የ60 በመቶውን ይሁንታ ማግኘት የግድ ይላል፡፡ፕሬዚዳንት ትራምፕ ይህን አከራካሪ የግብር ማሻሻያ እቅድ ያቀረቡትም በራሳቸው ፍላጎት መሆኑም ነው የተገለፀው፡፡